Woord: heimweeArgieffoto In haar lied “Heimwee” sing Mimi Coertse: “O ek sien weer die son op die velde en die ewige blou daarbo; en my hart skiet vol van heimwee en my drome swem in my oë.” Taaltoffie ondersoek die herkoms van die woord “heimwee”. Woord: heimwee Betekenis: 1 sterk verlange na ŉ mens se tuiste: Heimwee het hom na sy geboorteland teruggedryf. 2 verlange na ŉ vroeëre omgewing/toestand of na wat jy as jou bestemming beskou: heimwee hê na die berge/see/vlaktes • heimwee hê na jou kinderjare. Waar kom dit vandaan? Nederlands heimwee uit Hoogduits Heimweh, ŉ samestelling van Heim “woonplek” en Weh “smart”. Heimwee is dus ŉ Duitse leenwoord waarmee verlange of weemoed uitgedruk word. Bronne: Etimologiewoordeboek van Afrikaans (EWA), Handwoordeboek van die Afrikaanse Taal (HAT)